b'\n_START_ARTICLE_\nJosip Gaber\xc5\xa1\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nDo leta 1926, ko je od\xc5\xa1el v Kraljevino Srbov, Hrvatov in Slovencev in se naselil v Ljubljani je bil v Trstu tajnik dru\xc5\xa1tva Edinost in urednik istoimenskega dru\xc5\xa1tvenega \xc4\x8dasopisa, isto\xc4\x8dasno pa je v Trstu ilegalno vodil politi\xc4\x8dno organizacijo Orjuna. V Ljubljani je postal tajni sodelavec italijanskega konzulata. Ko je v za\xc4\x8detku leta 1928 izbruhnila vohunska afera, v katero je bil vpleten italijanski konzulat, je \xc4\x8dasopis Orjuna objavil podatke o nediplomatskih dejavnostih konzulata. Med objavljenimi ugotovitvami so bila tudi dejstva o Gaber\xc5\xa1\xc4\x8dkovi izdajalski dejavnosti. Po razkritju se je najprej umaknil v Avstrijo in nato v Francijo. V Kraljevino Jugoslavijo se je vrnil leta 1929 ter do leta 1943 \xc5\xbeivel v Skopju in Beogradu. O njegovi kasnej\xc5\xa1i usodi pa ni podatkov.'